חוליגנים (סדרת טלוויזיה)

חוליגנים היא סדרת מתח ישראלית שנוצרה על-ידי לי גילת (שכתבה את התסריט וגם ביימה את הסדרה), יובל ברונשטיין, יזהר הר-לב ואסתר נמדר תמאם. הסדרה שודרה החל מ-9 ביוני ועד 19 ביולי 2025 בכאן 11.

הסדרה נמכרה עוד לפני שידורה לשתי רשתות טלוויזיה אירופיות – CANAL+ בצרפת ו-SWR/ARD בגרמניה.

לאחר סיום העונה הראשונה והביקורות הטובות ההגיעו לסדרה, בסוף 2025 התרחש כנס של כאן 11 בו הוכרזו פרויקטים עתידיים כגון העונה השישית של הסדרה המצליחה ״קופה ראשית״ וסרט לה. בכנס זה הוקרן סרטון קצר שמאוחר יותר עלה לעמוד היוטיוב של כאן, ובו נראית הכרזה רשמית לכך שתצא עונה שנייה לסדרה במהלך שנת 2026.

 עלילה 
הסדרה מגוללת את סיפורו של מנחם "מני" אזולאי (בן סולטן), שמגיע מידי שבת עם עגלה של סופר לאצטדיון טדי אף על פי שבכלל אינו אוהב כדורגל. מני הוא זאב בודד עם פתיל קצר, שלא מסתדר עם מסגרות ולא מתערבב. כאשר הוא מציל את עובד חממי (שון סופטי), המתגלה כראש ארגון האוהדים הקיצוני של הקבוצה, המשטרה מחליטה להפעיל אותו כשתול שלה, בניגוד לרצונו. להפתעתו, דווקא בסיטואציה הזאת הוא מוצא את דרכו ואת תחושת השייכות שהייתה כל כך חסרה לו בארגון האוהדים.

הדמויות וצוות השחקנים
 שומרי החומות המעגל הראשון 
 מנחם "מני" אזולאי (בן סולטן) – הדמות המרכזית בסדרה, צעיר ירושלמי אלים וקודר שבא מבית הרוס. מופעל על ידי מדמוני כשתול בארגון האוהדים הקיצוני בניגוד לרצונו, מקורב לעובד אחרי שהציל אותו בקטטה. מבצע דברי מנוגדים בתור שתול של המשטרה. בפרק השביעי של העונה הראשונה, במהלך עסקת הסמים, מחליט מני להוציא את כל הסמים ולהחביא אותם במטרת הצלה לעובד. מאוחר יותר נסלח על עובד, ולאחר שכנוע, מתוודה על כך שהבריח סמים ונכנס לבית סוהר לשנתיים.
 עובד חממי (שון סופטי) – ראש ארגון האוהדים. בעל חברת קבלן, זכה במכרז "עיר הקברים" בהר המנוחות, אך נתקל במקלות בגלגלים מצד העירייה והמשטרה. בפרק השביעי של העונה הראשונה מבצע עסקת סמים קשה ולאחר מכן מגלה כי מני הוא שתול סמוי של המשטרה. מאוחר יותר, לאחר שמתעמת עם מני בפרק האחרון, מחליט לסלוח לו ומשכנע אותו להתוודות על כך שהבריח סמים ולהיכנס לכלא.
 כנרת חממי (דניאל מנוחין רודוי) – עורכת הדין של שומרי החומות, בת דודה של עובד.
 יקיר סספורטס (תום זידנר) – מספר 2 של הארגון, צמוד לעובד. סוחר סמים.
 לירן (דוד שאול) – חבר המעגל הראשון. לשעבר איש גדר, דובר ארגון "שומרי החומות".

שומרי החומות המעגל השני
 אסי (בן היינה) – מנהיג חברי המעגל השני, איש הגדר של הארגון.
 יעקב "רשע" אלקובי (נהוראי קליפה) – חבר המעגל השני, חלק מהצמד "רשע ופשע". שטותניק, מתנחל וחסיד ברסלב. נהרג בהתפרעויות ליד הר הבית.
 מאיר "פשע" (עילאי אלמקייס) – חבר המעגל השניֿ, חלק מהצמד "רשע ופשע". חרדי. מתדרדר לסמים לאחר מותו של רשע.
 שרק (יצחק מרציאנו) – חבר המעגל השני, שקט ורגיש. חי אצל סימה.
 פקקים (אוריאל גואטה) – חבר המעגל השני. נרקומן.

משטרת מחוז ירושלים
 רב פקד אלינור "אלי" מדמוני (דיקלה דורי) – שוטרת במחוז ירושלים. חוקרת תיק "שומרי החומות" בעיר שמנסה בכל יכולתה לסגור את הארגון ולהושיב אותם בכלא. מפעילה את מני כשתול שלה בארגון בניגוד לרצונו.
 ניצב אשר צרפתי (אברהם שלום לוי) – מפקד מחוז ירושלים.

דמויות נוספות
 דינה אזולאי (מורן ארביב) – אימו של מני. מכורה לכדורים. בעלת רקע פסיכיאטרי.
 שאול דהרי (שמעון מימרן) – בעלה של דינה ואביה של תמי. דתי. מנסה לקרב אליו את מני ולחנך אותו, אך ללא הצלחה.
 תמי דהרי (זוהר אלפסי) – אחותו הקטנה של מני.
 אודי הירש (אסף הראל) - ראש עיריית ירושלים שרץ לראשות העיר בשנית. מנהל מלחמת חורמה נגד שומרי החומות.
 גליה סימן טוב (עירית קפלן) – מנהלת לשכת ראש העיר.
 עקביה "עקיבא" הרמלין (רועי רביב) – דובר ראש העיר ומנהל היח"צ שלו.
 סימה (ליאורה לוי) – אוהדת שרופה של "בני ירושלים". בעלת דוכן סחלב. אמא שנייה של שרק.
 בת-חן (ליהי לוי) – מלצרית במועדון שומרי החומות. עוזרת להבריח פירוטכניקה ליציע.
 אשר סוויסה (אורן כהן) – פוליטיקאי חרדי מטעם מפלגת ש"ס, חבר בוועדת המכרזים של חברה קדישא.
 אלי מויאל (מאיר תמם) – יו"ר קבוצת הכדורגל "בני ירושלים" מטעם פטריק חדד.
 פטריק חדד (אדם אל שיר) – הבעלים של קבוצת הכדורגל "בני ירושלים".
 ראובן ינקו (בצלאל בורכוב) – סוחר סמים ישראלי מקרואטיה, מפעיל את יקיר.

 סקירת הסדרה 

הסדרה צולמה ב-2023, ועלתה לשידור ב-9 ביוני 2025, והיא בת 8 פרקים. הפרק השמיני והאחרון עלה ב-19 ביולי 2025. בכנס של כאן 11 בסוף 2025 הוכרזה עונה שנייה לסדרה, שכרגע בתהליכי כתיבה ודראפט ראשון.
 פרקים 
 עונה 1 
מספר פרקשם הפרקתאריך שידור מקורי מקור1הנה היא עולה9 ביוני 20253.9%84,0002העיר הזאת שייכת לי18 ביוני 20253%81,0003קראו לי אלים23 ביוני 20253.2%80,0004להיות עם חופשי28 ביוני 20253.5%90,0005אל תירא ישראל30 ביוני 20253.5%75,0006אוהב אותך5 ביולי 20252.3%54,0007אני נשבע12 ביולי 20254.3%112,0008אם אשכחך ירושלים19 ביולי 20252.8%74,000
הסדרה זכתה להצלחה חסרת תקדים ברשתות הדיגיטל והצפייה הלא ליניארית כשלכל פרק נרשמו מעל למיליון וחצי צפיות דרך יוטיוב, כאן Box ואתר התאגיד והיא סדרת הדרמה הנצפית ביותר מאז הוקם התאגיד

 מחלוקות 
 מחלוקת משפטית בין בית"ר ירושלים לכאן 11 
ב-5 ביוני 2025 שלחה קבוצת הכדורגל בית"ר ירושלים באמצעות משרד עורכי הדין אורלנסקי, איזנברג, מוזסון ושות' מכתב התראה לתאגיד השידור כאן וליוצרי הסדרה (שנועדה לעלות לאוויר בתאריך 9 ביוני). במכתב טענו כי הסדרה מציגה "קבוצת כדורגל ירושלמית" על רקע דרמות אלימות וחוגי אוהדים קיצוניים, תוך שימוש ברור בצבעי צהוב-שחור, סמל האריה, אצטדיון טדי והשם המאולץ "בני ירושלים" – מה שמוביל לטענת בית"ר לזיהוי מובהק של הקבוצה.

בית"ר טענה להפרה של סימני מסחר, לשון הרע ופגיעה במוניטין, וביקשה בין היתר צפייה מוקדמת בפרקים וצו מניעה לשידור. בתאגיד כאן הגיבו כי הסדרה היא יצירה עלילתית בדיונית עם גיבורי קונפליקט, וכי היא נהנית מהגנות חופש הביטוי ואמנות, תוך הבהרה, שאין כוונה לפגוע בחובבי הקבוצה או להכליל את כולם.

 תוצאות ותגובה ציבורית 
הפרסום של מכתב ההתראה עורר סערה רחבה, הן בקרב אוהדי הקבוצה והן בתקשורת. בית"ר הביעה אכזבה נוכח פרסום ההודעה לציבור כהחלטה "יחצנית", בעוד שהתגובה הרשמית של כאן נותרה במסגרת הזכויות הדרמטיות והאמנותיות של סדרה עלילתית.

גולשים רבים ברשתות החברתיות ומבקרי טלוויזיה הצביעו על הדמיון הרב בין קבוצת הכדורגל הבדיונית "בני ירושלים" למקבילתה "בית"ר ירושלים", כמו הארגון "לה פמיליה", והתייחסו בשעשוע לניסיון של "כאן" להתנער מהם.

 ביקורות 
עינב שיף מידיעות אחרונות כתב ש"חוליגנים" מנסה לשלב בין דרמה חברתית לריאליזם מעולם ארגוני האוהדים, אך נופלת בין הכיסאות. למרות דמויות מסקרנות ומשחק משכנע, הסדרה מתרחקת מהמציאות באופן שפוגע באמינותה, ונשענת על קלישאות במקום עומק. הניסיון להסתיר את ההשראה מבית"ר ירושלים לא מרגיש מתוחכם אלא מתחמק. . לדבריו, הפוטנציאל קיים, אך לפחות בשני הפרקים הראשונים – לא מתממש.

גיא לייבה מוואינט כתב שהסדרה נגמרה כמו סדרת פשע מהשורה הראשונה ועובד חממי מזכיר כמה מהדמויות הגדולות בהיסטוריה של הטלוויזיה

 ראו גם 
 אלימות בספורט

 קישורים חיצוניים 

 "חוליגנים" לצפייה ישירה באתר כאן 11

 הערות שוליים 

קטגוריה:כאן 11: תוכניות וסדרות
קטגוריה:סדרות מתח ישראליות
קטגוריה:תוכניות טלוויזיה שמתרחשות בירושלים
קטגוריה:סדרות טלוויזיה ישראליות שעלו לשידור בשנת 2025
קטגוריה:סדרות טלוויזיה על כדורגל